Misrdagi mebel korxonasida ro‘y bergan yong‘in 19 kishini hayotdan olib ketdi

Misr poytaxtidan shimolda joylashgan Al-Ubur shahridagi mebel korxonasida kuchli yong‘in ro‘y berdi. Mamlakat sog‘liqni saqlash vazirligidan olingan rasmiy ma’lumotga ko‘ra, buning oqibatida 19 kishi halok bo‘lgan, o‘nlab ishchi-xodimlar turli darajada jarohatlangan. Bu haqda “RIA Novosti” xabar bermoqda.

Hodisa joyiga o‘t o‘chirish va tez tibbiy yordam mashinalari yetib kelgan. Tergovchilar yong‘in sabablarini o‘rganishni boshlab yubordi.